[{"text_idx": "#000000", "text": "MIs ohustab o\u0303petaja vaimset tervist?\nSoov anda endast to\u0308o\u0308l maksimum."}, {"text_idx": "#000001", "text": "MIs ohustab o\u0303petaja vaimset tervist?"}, {"text_idx": "#000003", "text": "Vahel vo\u0303ib tugiisik pa\u0308rast tunde olla veel va\u0308sinum kui laps. Fotod: Sirje Pa\u0308rismaa"}, {"text_idx": "#000005", "text": "Kert Astelil on kasvatusteadustes magistrikraad ja to\u0308o\u0308kogemust nii lasteaiajuhi kui ka o\u0303petajana mitmes koolis. Juba poolteist kuud ka\u0308ib ta viiendas klassis u\u0308hes Eestimaa koolis. Ta on ka\u0308itumisha\u0308irega o\u0303pilase tugiisik."}, {"text_idx": "#000006", "text": "\u201eKui lapsevanem helistas ja mind appi palus, ma va\u0308ga kaua ei mo\u0303elnud. Teadsin, et perel on raskused, ja tahtsin aidata,\u201d lausub Astel. Uude rolli sisse elada ei ja\u0308a\u0308nud eriti aega, ei pakutud ka koolitust. Ainult kontrolliti, ega ma karistusregistris arvel ole."}, {"text_idx": "#000007", "text": "\u201eKoolis oodati mind va\u0308ga, nad olid suures ha\u0308das,\u201d ra\u0308a\u0308gib Astel. \u201eMo\u0303tlesin, mida klassis enda tutvustuseks o\u0308elda. Lepingu ja\u0308rgi on o\u0303pilane minu klient, aga ma ei vo\u0303ta teda kliendina, kellele teenust pakun. Olen tulnud talle, perele ja koolile appi. U\u0308tlesin ka klassikaaslastele, et hakkan selle o\u0303pilasega koos koolis ka\u0308ima, sest tal on probleemid.\u201d"}, {"text_idx": "#000008", "text": "Selgitus tundus klassile ammendav, tund algas ja Astel istus oma hoolealusega samasse pinki. Teadmata, mida tugiisik ta\u0308pselt tegema peab, ja\u0308lgis ta esmalt klassi ja o\u0303petajat ning asus tegema ma\u0308rkmeid nii enda jaoks kui ka pa\u0308rast vanematega arutlemiseks. Mo\u0303negi tunni kohta on mitu A4 ta\u0308is kirjutatud, sest Astel dubleerib o\u0303petaja tahvlile kirjutatu paberile ja nihutab selle o\u0303pilasele nina alla, et too paremini ta\u0308hele paneks. Kunstitunnis on Astel teinud mo\u0303ned visandid, kui lapsel kohe ideesid ei tule."}, {"text_idx": "#000009", "text": "Ta ja\u0308lgib, et pa\u0308evikusse saaksid kirja kodused u\u0308lesanded, ja on ka ise neid sinna kirjutanud. Kuid see pole veel garantii, et need ka tehtud saavad."}, {"text_idx": "#000011", "text": "Kontrollto\u0308o\u0308d tehes tekkiski Astelil ku\u0308simus, kui palju ta tohib juhendada-aidata. Kas kinkida lapsele viis, et ta saaks eduelamuse, kiita o\u0303petajalt ja kodus? Kas see on teene vo\u0303i hoopis karuteene?"}, {"text_idx": "#000013", "text": "\u201eSelles klassis peaks paljudel olema tugiisik vo\u0303i siis tunnis abio\u0303petaja,\u201d ohkab Astel. \u201eMina ei to\u0308o\u0308taks vabatahtlikult sellise klassiga, kus pead terve tunni end kehtestama, aga o\u0303petajail pole ju valikut. Nii jo\u0303uabki mo\u0303ni o\u0303petaja selleni, et on ametist tu\u0308dinud, annab tunni a\u0308ra ja suleb enda ja\u0308rel ukse.\u201d"}, {"text_idx": "#000015", "text": "\u201eVahel piisab sellest, kui keegi midagi ho\u0303ikab, ja asi la\u0308heb ka\u0308est,\u201d u\u0308tleb Astel. Esimese hooga tahaks ka tema pinginaaber sekkuda, ka\u0308itumismuster on vanast ajast ees, aga enamasti to\u0303mbub ta tagasi. Kuid Astel tunneb, et tugiisiku to\u0308o\u0308 ei la\u0308he aja jooksul kergemaks, pigem vastupidi. Enam pole ruumis viibiv vo\u0303o\u0303ras ta\u0308iskasvanu klassi jaoks nii suur \u201evaatamisva\u0308a\u0308rsus\u201d, temaga harjutakse."}, {"text_idx": "#000016", "text": "\u201eEile istusin pa\u0308rast kolme tundi autos ega suutnud kohe koju so\u0303ita, sest olin emotsionaalselt nii va\u0308sinud, o\u0303htuni va\u0308lja,\u201d kirjeldab Astel. \u201eMu eluru\u0308tm on muutunud. Pa\u0308rast koju jo\u0303udmist ja\u0308in kohe diivani peal magama, a\u0308rkasin alles hommikul. See on suur koorem, va\u0308sitab, kui terve kool minu peale loodab.\u201d"}, {"text_idx": "#000017", "text": "O\u0303petajatega on tal tekkinud tihe kontakt. Koos arutletakse enne ja pa\u0308rast tundi ning nii hakkavadki asjad paremini toimima. Astel on juhtkonnale edastanud ta\u0308helepanekuid, mida vo\u0303iks tundides teistmoodi teha. Tema soovitusi on juba ka arvesse vo\u0303etud."}, {"text_idx": "#000019", "text": "Astel on oma loomult ha\u0308sti rahulik inimene ja see muudab ka klassi rahulikumaks. Na\u0308hes tema pu\u0308hendumist ja edusamme, soovib kool teda su\u0308gisest palgata ta\u0308iskohaga abio\u0303petajaks, kuid paraku pole pakkuda praegusest teenistusest suuremat tasu (3\u20134 eurot tunnis, bruto)."}, {"text_idx": "#000020", "text": "\u201eOlen kuulnud, et probleemid on ko\u0303igis koolides samad: o\u0303petaja ei saa mo\u0303nes klassis tundi anda, sest u\u0308he seltskonna pa\u0308rast ka\u0308ib trall. Kui palju erivajadusega inimesi on u\u0308hes klassis, ei saa keegi nendega hakkama, ka eripedagoog mitte. Aga u\u0308leja\u0308a\u0308nud lapsed tahavad ju o\u0303ppida,\u201d nendib Astel."}, {"text_idx": "#000022", "text": "\u201eVanasti ronisime puude otsas, nu\u0308u\u0308d tuleb lapsele kiiver pa\u0308he panna, veame neid igale poole autoga, oleme nende iseseisvust piiranud ja siis oleme ha\u0308das,\u201d u\u0308tleb Astel. \u201eKoolis ei tohi o\u0303petaja ega keegi teine lapsele enam midagi o\u0308elda. Meil on suured vabadused, kasvatame ju indiviidi. Ja siis imestame, et karistamatuse tunne on nii suureks la\u0308inud. Oleme ja\u0308tnud lapsed u\u0308ksi. Saame lapsevanemaks, aga ei oska vanemana ka\u0308ituda. To\u0308o\u0308tame ku\u0308mne koha peal, saabume koju, kokku kukkumas, ja valame viha lapse peale va\u0308lja. Koolis ei o\u0303petatud ju, kuidas a\u0308ra elada, vaid keemiat ja fu\u0308u\u0308sikat. Ega minagi tea retsepti, mida teha.\u201d"}, {"text_idx": "#000026", "text": "Kohtume Andresega koolimaja ees, kui ta ootab oma hoolealuse ema. Poisil on olnud kehv tuju ja ema kutsuti talle kooli ja\u0308rele."}, {"text_idx": "#000029", "text": "\u201eTugiisikute arv meie koolis on viimastel aastatel suurenenud,\u201d nendib Hansa kooli HEV-koordinaator Merike Rand. Tugiisiku rollis on praegu kuus inimest. Neist kolm on tulnud kohaliku omavalitsuse sotsiaalosakonna kaudu ja igau\u0308ks keskendub u\u0308hele o\u0303pilasele. Kolm inimest on to\u0308o\u0308l abio\u0303petajana ja tegelevad vastavalt vajadusele eri o\u0303pilastega. Kool on taotlenud nende palkamiseks linnavalitsuselt raha."}, {"text_idx": "#000030", "text": "\u201eKui ma\u0308rkame koolis, et laps vajab abi, vestleme vanemaga ja o\u0303pilane la\u0308heb psu\u0308hhiaatri uuringutele. Kui saab diagnoosi, hakkab vanem taotlema puudeastet. See vo\u0303tab kaua aega,\u201d kirjeldab Rand. \u201eMeie tahame aga last kohe aidata. Kui su\u0308gisel na\u0308eme, et tal on probleemid, saame suunata klassi abio\u0303petaja, kes aitab o\u0303petajat ja last. Laps ei pruugigi olla puudega, tal on lihtsalt kooliga kohaneda raske. Esimeses klassis vo\u0303iks olla igas klassis abio\u0303petaja, hiljem vastavalt vajadusele.\u201d"}, {"text_idx": "#000032", "text": "\u201eKui me poleks midagi teinud, oleks laps kujundanud kogu aasta negatiivseid ka\u0308itumismustreid ja koolistress oleks vaid su\u0308venenud,\u201d u\u0308tleb Rand."}, {"text_idx": "#000033", "text": "Tugiisikuiks tulevad valdavalt noored, kel pole veel oma lastega kogemusi. Kool u\u0308ritab neid tugimeeskonnaga igati aidata. U\u0308marlaual arutatakse u\u0308heskoos la\u0308bi, millised on viisid lapse aitamiseks, mida ootab o\u0303petaja tugiisikult, kuidas on kontakt vanemaga, kus on piir, mida tugiisik tohib teha jne."}, {"text_idx": "#000034", "text": "Tugiisikud ku\u0308sivad HEV-koordinaatorilt no\u0303u. Na\u0308iteks, kuidas end kehtestada ja mida teha, kui laps la\u0308heb endast va\u0308lja, loobib toole ja a\u0308hvardab. Kas teda vo\u0303ib kinni hoida ja kus on piir?"}, {"text_idx": "#000038", "text": "Tugiisikud kipuvadki vahetuma, vaid u\u0308ks on pu\u0308sinud 5\u20136 aastat. Vahetuvad, sest peavad to\u0308o\u0308d raskeks ja palka va\u0308ikseks. Puudega laps vajab turvatunnet ja kindlust, kuid peab kohanema u\u0308ha uute inimestega. U\u0308ks vanem lo\u0303petas lepingu, sest ootas tugiisikult lapse kehalist karistamist!"}, {"text_idx": "#000040", "text": "\u201eEsimeste klasside o\u0303petajaile on aasta olnud kurnav,\u201d ohkab Merike Rand. 96 mudilasest ku\u0308mme on keerulised lapsed, kes ei suuda suures klassis o\u0303ppida. Muret teeb, et nende probleeme pole diagnoositud. Vaid u\u0308ks laps tuli kooli soovitusega o\u0303ppida tundeelu- ja ka\u0308itumisha\u0308iretega laste klassis."}, {"text_idx": "#000041", "text": "\u201eVanematel vo\u0303tab aega, et probleemi tunnistada, nad loodavad, et raskused la\u0308hevad mo\u0308o\u0308da. Lasteaed ei na\u0308e asjaajamisel perspektiivi, mo\u0303eldakse, et laps la\u0308heb nagunii varsti a\u0308ra,\u201d u\u0308tleb Rand. Kui koolil oleksid probleemid enne teada, saaks juba lahendusi otsida ja o\u0303ppeaasta algus oleks stabiilsem."}, {"text_idx": "#000044", "text": "\u201eTugiisikuid leida on ko\u0303ige keerulisem,\u201d lausub juhatuse liige Liina Lokko. Va\u0308he inimesi on valmis selles ametis to\u0308o\u0308tama. Tasu on va\u0308ike, ka\u0308sundusleping ei motiveeri, sest ei anna haigekassat ega puhkust. Vajadus tugiisikute ja\u0308rele aga ja\u0308rjest suureneb."}, {"text_idx": "#000046", "text": "Anne Laan, kes to\u0308o\u0308otsijatega tegeleb, toob va\u0308lja veel u\u0308he ohukoha. Kandideerijate seas on osalise to\u0308o\u0308vo\u0303imega inimesi, kelle puhul ei tea, millest see on po\u0303hjustatud ja kas nad ikka tohivad lapsega to\u0308o\u0308tada ning temaga omaette ja\u0308a\u0308da."}, {"text_idx": "#000051", "text": "\u201eKuid on u\u0308lespuhutud ootus, et ta on ko\u0303igi probleemide lahendaja. O\u0303petaja vastutus ei kao ju kuskile. Tihti oodatakse koolis, et tugiisik teeb klassi korda. Aga ta on vaid lisa ka\u0308te- ja silmapaar,\u201d ta\u0308hendab Anne Laan."}, {"text_idx": "#000052", "text": "Tartumaa u\u0308ldhariduskoolides on praegu tugiisik ligi poolesajal lapsel. Mo\u0303ni vahetab mitu korda tugiisikut, aga vahel tuleb lastekaitseteenistuse ametnikel arutleda vanemaga, millist teenust laps u\u0308ldse vajab."}, {"text_idx": "#000053", "text": "Pealinnas osutatakse raske ja su\u0308gava puudega lastele tugiisikuteenust Tallinna perekeskuse kaudu. Aprilli seisuga oli teenuse saajaid 219. Tavakoolides on tugiisik 18 lapsel, neist kuus o\u0303pib va\u0308ikeklassis. Erakoolides pakutakse tugiisikuteenust kuuele lapsele."}, {"text_idx": "#000054", "text": "\u201eJa\u0308rjekorras on tugiisikut ootamas veel mo\u0303niku\u0308mmend last ja vo\u0303ib arvata, et vajadus on poole suurem,\u201d lausub Tallinna perekeskuse tugiisikuteenistuse sotsiaalto\u0308o\u0308taja-koordinaator Talvi Karbe. \u201eSu\u0308u\u0308vides aga teenusevajaduse sisusse iga lapse puhul, vo\u0303ib arvata, et tegelik vajadus oleks va\u0308iksem, kui koolides oleksid tugevamad tugisu\u0308steemid. Osa ku\u0308simusi on lahendatavad koolikorralduse u\u0308levaatamisega, na\u0308iteks laste ja\u0308relevalve vahetunni ajal.\u201d"}, {"text_idx": "#000056", "text": "Meil oli tugiisikuid kokku kaks kahel aastal. U\u0308ks vahvam kui teine! Kuulmispuudega laps ei vaja tuge tunni ajal, vaid pa\u0308rast seda. Tuge ei ole vaja selleks, et kodused to\u0308o\u0308d saaksid tehtud ja minul oleks lihtsam elu. Kuna lapsel on eakaaslastega vo\u0303rreldes aasta vo\u0303rra va\u0308hem kuulmist olnud, on tal vaja n-o\u0308 ja\u0308rele o\u0303ppida. Selleks on logopeedilised vo\u0303tted ja harjutused, mida mina enam teha ei jaksa ega oska."}, {"text_idx": "#000059", "text": "Anneli Plado, Parksepa keskkooli o\u0303ppealajuhataja:"}, {"text_idx": "#000070", "text": "O\u0303petajate Lehel on o\u0303igus avaldada teie kirjutatud kommentaar paberva\u0308ljaandes. Kommentaari pikkus ei tohi u\u0308letada 3000 ta\u0308hema\u0308rki. O\u0303petajate Lehe kodulehe kommentaarid on modereeritavad ja avaldatakse pa\u0308rast toimetamist hiljemalt kommentaari saatmisele ja\u0308rgneva to\u0308o\u0308pa\u0308eva hommikuks. Lehel on o\u0303igus ja\u0308tta saadetud kommentaar kodulehel avaldamata. Iga kommentaari edastaja arvuti IP-aadress, sessiooni identifikaator ja kommenteerimise aeg salvestatakse andmebaasis. O\u0303petajate Leht ei vastuta kommentaaride sisu eest!"}]